A sada, nešto o meni…

Zdravo, ja sam Martin Angjić.

Razvijanje weba zanimalo me još od studentskih dana na TVZ-u, a kasnije mi se ukazala prilika da postanem front-end developer i here I am, već više od 2 godine bavim se kreiranjem web stranica.

Ponajprije se smatram vrlo dobrim profesionalcem. Naravno, nemam ništa protiv prijateljskih odnosa i druženja u poslu, ali profesionalizam bi trebao biti broj jedan.

Moje najjače oružje je izrada front-enda od gotovog dizajna, ali se ne libim i sam dizajnirati (kao što se vidi na ovoj portfolio stranici) i uključiti u dizajniranje. Sve moje stranice su mobile responsive, koristim mobile-first pristup.

Volim uredan i održiv kôd. Imenovati sve pravim imenom i posložiti u koliko god posebnih fajlova treba. Kolege znaju da ne smiju pisati inline CSS, ako žele da budem dobro raspoložen…

Razvijati volim najviše u Vanilla načinu pišući ES6 (uz pokoji mali library i Webpack), ili uz ReactJS (uz Redux). Smatram da se ne treba za svaku sitnicu posezati za bibliotekama – ako mi je u projektu potreban modal window, neću učitavati cijeli JQuery radi toga nego ću ga razviti sam i usto imati više kontrole. Naravno, neću ni reizgrađivati kotač – koristit ću zenscroll za animaciju scrolla ili ću koristit dragdealer za drag elemenata.

Također, znam dobro programirati. Moj završni rad bio je u Javi, a nakon toga sam je koristio godinu dana na radnome mjestu Android developera. To mi je uvelike olakšalo i rad s JavaScriptom.

I na kraju, web i njegov izgled su moja strast. Volim lijepe stranice, volim cool animacije i smooth tranzicije. Uredne i lijepe stranice, s urednim i lijepim kôdom, čine me jednim sretnim developerom.

U slobodno vrijeme bavim se fitnessom te Udrugom Chelsea Croatia čiji sam dopredsjednik, a koja broji 250 članova diljem Hrvatske.